ai4bharat/Pralekha huggingface dataset:
મંત્રીમંડળ
મંત્રીમંડળે વ્યવસાયિક સુરક્ષા અને આરોગ્યના ક્ષેત્રમાં સહયોગ વધારવા અંગે ભારત અને જર્મની વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે વ્યવસાયિક સુરક્ષા અને આરોગ્ય ના ક્ષેત્રમાં સહયોગ અંગે ભારત અને જર્મની વચ્ચેના સમજુતી કરારો ને મંજૂરી આપી દીધી છે. આ એમઓયુનું 13 નવેમ્બર 2018ના રોજ નવીકરણ કરવામાં આવ્યું હતું.
ફાયદાઓ:
અત્યાર સુધી કરવામાં આવેલ આ જોડાણે આર્થિક પ્રવૃત્તિઓના ક્ષેત્રમાં વ્યવસાયિક સુરક્ષા અને આરોગ્યના વિવિધ પાસાઓ અંગે આધુનિક તાલીમ ટેકનિકને અપનાવવામાં ઘણી મદદ કરી છે. આ એમઓયુ અંતર્ગત આંતરરાષ્ટ્રીય સામાજિક સુરક્ષા એસોસિયેશન ના માધ્યમથી જર્મન સોશ્યલ એક્સીડેન્ટ ઈન્સ્યોરન્સ  ઓએસએચ પડકારોને કેવી રીતે પહોંચી વળવું, ખાસ કરીને બાંધકામાં અને ઉત્પાદન ક્ષેત્રની અંદર તે અંગેની માહિતી આપે છે. આ ઉપરાંત તે વિશાળ વર્ક ફોર્સને પણ તેમની સુરક્ષા અને આરોગ્યમાં સુધારો કરીને તેમજ વ્યવસાયિક ઈજાઓ અને રોગો અટકાવીને લાભ આપશે. આ જોડાણ વડે ભારત સરકારનાં શ્રમ મંત્રાલયની ટેકનિકલ પાંખ ડાયરેક્ટરેટ જનરલ ફેક્ટરી એડવાઈઝ સર્વિસ એન્ડ લેબર ઇન્સ્ટીટયુટ  અને ઓએસએચના ક્ષેત્રમાં ચીફ ઇન્સ્પેકટર ઑફ ફેક્ટરીઝ ઓફિસર્સ ની ક્ષમતા નિર્માણમાં વધારો થવાની આશા છે. તે આગામી પડકારોને પહોંચી વળવા માટે નિરીક્ષણ વ્યવસ્થાને મજબુત બનાવે, ઓએસએચના ક્ષેત્રમાં અમલીકૃત સંશોધનને આગળ વધારવા માટે પ્રયોગશાળાઓનું આધુનિકીકરણ કરશે, ઓએસએચ માનાંકોનો વિકાસ કરશે તેમજ ભારતીય કાર્યકરોના કલ્યાણમાં વધારો કરવા માટે સુરક્ષા સંસ્કૃતિનો વિકાસ કરે તેવી અપેક્ષા સેવાઈ રહી છે.
NP/J.Khunt/GP/RP
(Visitor Counter : 171
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત પરીક્ષણ 1.77 કરોડને પાર
પ્રત્યેક દસ લાખની વસ્તીએ પરીક્ષણો  વધીને 12,858 થયા
કેન્દ્રના માર્ગદર્શન હેઠળની રાજ્ય/કેન્દ્ર શાસિત રાજ્ય સરકારો કોવિડ-19 પોઝિટિવ કેસની તાત્કાલિક ઓળખ અને આઈસોલેશનને સુનિશ્ચિત કરવા માટે સતત પરીક્ષણ આગળ ધપાવી રહી છે. છેલ્લા 24 કલાકમાં 4,08,855 નમૂનાઓના પરીક્ષણ સાથે, પ્રત્યેક દસ લાખની વસ્તીએ પરીક્ષણ ની સંખ્યા વધીને 12,858 થઈ ગઈ છે અને સંચિત પરીક્ષણ 1.77 કરોડથી વધી ગયું છે.
દેશમાં 1316 લેબોરેટરી સાથે દેશમાં પરીક્ષણ લેબોરેટરી નેટવર્ક સતત મજબૂત થઇ રહ્યું છે; હાલમાં દેશમાં 906 સરકારી લેબોરેટરી અને 410 ખાનગી લેબોરેટરી ઉપલબ્ધ છે. તેની વિગતો નીચે મુજબ છે:
• રીઅલ-ટાઇમ RT PCR આધારિત પરીક્ષણની લેબ: 675 
• TrueNat આધારિત પરીક્ષણની લેબ: 537 
• CBNAAT આધારિત પરીક્ષણની લેબ: 104 
આરોગ્ય અને પરિવાર કલ્યાણ મંત્રાલયે “ભારતમાં કોવિડ-19 રોગચાળો અને તમાકુનો ઉપયોગ” નામનો એક લેખ બહાર પાડ્યો છે. જે અહીંથી મેળવી શકાય છે:
https://www.mohfw.gov.in/pdf/COVID19PandemicandTobaccoUseinIndia.pdf
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 282
પ્રધાનમંત્રીનું કાર્યાલય
જી20 સમિટ સત્ર III : 'સસ્ટેનેબલ ડેવલપમેન્ટ' પર પ્રધાનમંત્રીનું સંબોધન
મહાનુભાવો,
છેલ્લા દોઢ વર્ષમાં કોરોનાને કારણે વિશ્વમાં ટકાઉ વિકાસ લક્ષ્યાંકોની સિદ્ધિની ગતિ ધીમી પડી છે. રોગચાળાએ વિવિધ દેશો વચ્ચે, સામાજિક જૂથો વચ્ચે, મહિલાઓ અને પુરુષો વચ્ચેની આર્થિક ખાઈને વધુ પહોળી કરી છે. આવશ્યક છે કે કોવિડ પછીની પુનઃપ્રાપ્તિમાં, આપણી મુખ્ય પ્રાથમિકતા એસડીજીએસ પર રહે છે. એલડીસી, ખાસ કરીને આફ્રિકા અને નાના ટાપુના દેશોને વિશેષ સમર્થનની જરૂર પડશે. આ સંદર્ભમાં ઇટાલીએ પ્રથમ વખત જી20 વિકાસ મંત્રીઓની બેઠકનું આયોજન કરવાની પહેલ કરી - હું તેમનું સ્વાગત કરું છું.
મહાનુભાવો,
ભારત પાસે દક્ષિણ-દક્ષિણ વિકાસ સહકારનો બહોળો અનુભવ છે. ભારત પોતે વિકાસનું એક પ્રુવિંગ ગ્રાઉન્ડ છે - અમારી વિકાસ યાત્રા અન્ય વિકાસશીલ દેશોને ઘણા નમૂનાઓ પ્રદાન કરી શકે છે. ડિજિટલ કનેક્ટિવિટી હોય, નાણાકીય સમાવેશ થાય કે બાળકોનું રસીકરણ હોય, ભારતે 'એટ સ્કેલ' ઉકેલો સાબિત કર્યા છે. ભારત હંમેશા આ ઉકેલોને અન્ય વિકાસશીલ દેશો સાથે શેર કરવા માટે તૈયાર છે. અમે અમારા ઘણા ડિજિટલ સોલ્યુશન્સ ઓપન સોર્સ અને સમગ્ર માનવતા માટે ઉપલબ્ધ કર્યા છે. અમે ભારતના અનુભવને અન્ય વિકાસશીલ દેશો સુધી લઈ જવા માટે અમારા જી20 ભાગીદારો સાથે કામ કરવા ઈચ્છીએ છીએ.
મહાનુભાવો,
આ 'એક્શનના દાયકા'નું પ્રથમ વર્ષ છે. અમારી સહિયારી જવાબદારી છે કે વૈશ્વિક રિકવરીનો લાભ તમામ દેશો સુધી પહોંચે, આમાં જી20ની ભૂમિકા ખૂબ જ મહત્વપૂર્ણ રહેશે.
આભાર.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે બાહ્ય અંતરિક્ષનાં શાંતિપૂર્ણ ઉપયોગ માટે ભારત અને મોરક્કો વચ્ચેનાં સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને બાહ્ય અંતરિક્ષનાં શાંતિપૂર્ણ ઉપયોગ માટે ભારત અને મોરક્કો વચ્ચે સમજૂતીની જાણકારી આપવામાં આવી છે. આ સમજૂતી પર બેંગાલુરુમાં 19 સપ્ટેમ્બર, 2018નાં રોજ હસ્તાક્ષર થયાં હતાં.
મુખ્ય વિશેષતાઓ:
- આ સમજૂતી પૃથ્વીનાં દૂર સંવેદનશીલ, સેટેલાઇટ સંચાર, સેટેલાઇટ આધારિત નેવિગેશન, અંતરિક્ષ વિજ્ઞાન તથા ગ્રહોની શોધ, અંતરિક્ષ વિજ્ઞાન અને અંતરિક્ષ વ્યવસ્થાઓ તથા ગ્રાઉન્ડ સિસ્ટમ, અંતરિક્ષ ટેકનોલોજીની ઉપયોગિતા સહિત અંતરિક્ષ વિજ્ઞાન ટેકનોલોજી અને ઉપયોગિતામાં સહયોગની સંભાવનાઓમાં સહાયક બનશે.
- આ સમજૂતીથી એક સંયુક્ત કાર્યસમૂહ બનશે, જે આ સમજૂતીને લાગુ કરવાની સમયમર્યાદા અને ઉપાયો સહિત એક કાર્યયોજના તૈયાર કરશે. કાર્યસમૂહમાં ડીઓએસ/ઇસરો અને રોયલ સેન્ટર ફોર રિમોટ સેન્સિંગ  તથા રોયલ સેન્ટર ફોર સ્પેસ રિસર્ચ એન્ડ સ્ટડીઝ  સભ્ય હશે.
પૃષ્ઠભૂમિ:
- મોરક્કોએ 1990ની શરૂઆતમાં અંતરિક્ષનાં ક્ષેત્રમાં ભારત સાથે સહયોગ કરવા માટે રસ દાખવ્યો હતો. 1998માં ઇસરો અને સેન્ટર રોયલ ડી ટેલી સ્પેશ્યલ  સ્વરૂપનું આદાન-પ્રદાન કર્યું હતું અને 1998માં અંતરિક્ષ સહયોગમાં સમજૂતી કરાર પર પારસ્પરિક સંમતિ વ્યક્ત કરી હતી. પણ મોરક્કોનાં અતિ વિશિષ્ટ વ્યક્તિઓની ભારતની યાત્રા રદ થવાથી એનાં પર કામ થઈ શક્યું નહોતું. વિદેશ મંત્રાલય તરફથી સમજૂતી કરાર પર હસ્તાક્ષરનાં પ્રયાસ સફળ થયાં નહોતા.
- મોરક્કોમાં ભારતનાં રાજૂદતે સરકારી સ્તર પર નવી સમજૂતી કરાર વિશે વાતચીત કરી છે અને ઇસરોની સાથે એને જોડાણ કર્યું છે. ઇસરોએ આંતર સરકારી સમજૂતી કરારનું સ્વરૂપ તૈયાર કર્યું હતું અને મોરક્કોનાં સંરક્ષણ વહીવટીનાં પ્રભારી મંત્રીની ભારત યાત્રા દરમિયાન 25 સપ્ટેમ્બર, 2018નાં સમજૂતી કરાર પર હસ્તાક્ષર કરવાનો ઇરાદો વ્યક્ત કર્યો હતો.
RP
(Visitor Counter : 127
પ્રધાનમંત્રીનું કાર્યાલય
પ્રધાનમંત્રી મોદીએ PM આવાસ યોજનાના લાભાર્થીને પત્ર લખ્યો; કહ્યું કે પાકું ઘર એ સારી આવતીકાલનો પાયો છે
"લાભાર્થીઓના જીવનની યાદગાર ક્ષણો રાષ્ટ્રની સેવામાં અથાક અને અવિરતપણે કાર્ય કરવાનું ચાલુ રાખવા માટે પ્રેરણા અને ઊર્જા આપે છે"
“ઘર એ માત્ર ઈંટો અને સિમેન્ટથી બનેલું માળખું નથી, પણ તેની સાથે આપણી લાગણીઓ, આપણી આકાંક્ષાઓ જોડાયેલી છે. ઘરની બાઉન્ડ્રી વોલ આપણને માત્ર સુરક્ષા જ નથી આપતી, પરંતુ આપણામાં સારી આવતીકાલનો વિશ્વાસ પણ જગાવે છે.” આ વાત પ્રધાનમંત્રી નરેન્દ્ર મોદીએ મધ્યપ્રદેશના સાગર જિલ્લાના સુધીર કુમાર જૈનને લખેલા પત્રમાં પ્રધાનમંત્રી આવાસ યોજના હેઠળ પાકું મકાન મેળવવા બદલ અભિનંદન આપતાં કહ્યું હતું. તેમણે ઉમેર્યું હતું કે, તમારી પોતાની છત અને ઘર મેળવવાની ખુશી અમૂલ્ય છે.
પ્રધાનમંત્રીએ સુધીરને પત્રમાં આગળ લખ્યું, “પ્રધાનમંત્રી આવાસ યોજના દ્વારા તમારું પોતાનું ઘરનું સપનું સાકાર થયું છે. આ સિદ્ધિ પછી તમારો સંતોષ પત્રમાં તમારા શબ્દો દ્વારા સરળતાથી અનુભવી શકાય છે. આ ઘર તમારા પરિવારના ગૌરવપૂર્ણ જીવન અને તમારા બંને બાળકો માટે સારા ભવિષ્ય માટે એક નવા પાયા સમાન છે.”
પ્રધાનમંત્રી મોદીએ એમ પણ કહ્યું કે પીએમ આવાસ યોજના હેઠળ અત્યાર સુધીમાં કરોડો લાભાર્થીઓને તેમના પાકાં મકાનો મળ્યા છે. તેમણે કહ્યું કે સરકાર દરેક જરૂરિયાતમંદ પરિવારને ઘર આપવાના લક્ષ્ય માટે પ્રતિબદ્ધ છે. પીએમએ કહ્યું કે સરકાર વિવિધ જન કલ્યાણ યોજનાઓ દ્વારા દેશવાસીઓના જીવનમાં સકારાત્મક પરિવર્તન લાવવા માટે નિષ્ઠાવાન પ્રયાસો કરી રહી છે.
સુધીરને લખેલા પત્રમાં પ્રધાનમંત્રી મોદીએ કહ્યું કે તેમના જેવા લાભાર્થીઓના જીવનમાં આ યાદગાર ક્ષણો તેમને રાષ્ટ્રની સેવામાં અથાક અને અવિરતપણે કામ કરવાનું ચાલુ રાખવા માટે પ્રેરણા અને ઊર્જા આપે છે.
હકીકતમાં, સુધીરને તાજેતરમાં જ પીએમ આવાસ યોજના હેઠળ પોતાનું પાકું મકાન મળ્યું અને તેણે પ્રધાનમંત્રી મોદીને પત્ર લખીને તેમનો આભાર માન્યો. પ્રધાનમંત્રીને લખેલા તેમના પત્રમાં સુધીરે પીએમ આવાસ યોજનાને બેઘર ગરીબ પરિવારો માટે વરદાન ગણાવી હતી. સુધીરે લખ્યું કે તે ભાડાના મકાનમાં રહેતો હતો અને તેણે 6-7 વખત ઘર બદલ્યું હતું. અવારનવાર ઘર બદલવાની પીડા પણ તેણે શેર કરી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
બ્રિક્સ દેશોના રેવન્યૂ પ્રમુખોએ ભારતમાં અમલી જીએસટી સુધારાઓની પ્રશંસા કરી; ચીનના હંગજોઊમાં એક બેઠકમાં બ્રિક્સ રેવન્યૂ પ્રમુખોએ સહયોગના ક્ષેત્રોની ઓળખ કરીને ટેક્સ બાબતોમાં સહયોગ સમજૂતી પર હસ્તાક્ષર કર્યા
નવી દિલ્હી, 28-07-2017
ચીનમાં હાલમાં સંપન્ન બ્રિક્સ દેશોના રેવન્યૂ પ્રમુખોની બેઠકમાં ભારતમાં અમલી જીએસટી સુધારાની પ્રશંસા કરાઈ.
25 થી 27 જુલાઈ, 2017 સુધી ચીનના હંગજોઊમાં બ્રિક્સ દેશોના રેવન્યૂ પ્રમુખો અને ટેક્સ વિશેષજ્ઞોની બેઠકમાં બ્રિક્સ દેશોએ ભારતમાં અમલી જીએસટીની પ્રશંસા કરી. ભારતીય શિષ્ટમંડળનું નેતૃત્વ ભારતના રેવન્યૂ સચિવ ડૉ. હસમુખ અઢિયાએ કર્યું. બ્રિક્સ દેશોના નેતાઓ અને પ્રતિનિધિઓએ ભારતમાં અમલી જીએસટી સુધારાની બાબતમાં જાણકરી લીધી અને મોટા સુધારાના પ્રયાસો માટે ભારતની પ્રશંસા કરી. બેઠક બાદ આયોજિત સંવાદદાતા સંમેલનમાં ભારતમાં અમલી જીએસટી સુધારાની બાબતમાં મીડિયા તરફથી પણ સવાલો કરાયા અને મીડિયાકર્મીઓને જીએસટી સુધારથી થનારા લાભની બાબતમાં માહિતગાર કરાયા.
બેઠકમાં બ્રિક્સ દેશોના રેવન્યૂ પ્રમુખો તથા ટેક્સ વિશેષજ્ઞોએ સમકાલીન આંતરરાષ્ટ્રીય ટેક્સના વિષયો પર ચર્ચા કરી. બેઠક બાદ એક સંયુક્ત વિજ્ઞપ્તિ રજૂ કરવામાં આવી. સહયોગના ક્ષેત્રોની ઓળખ કરીને ટેક્સ બાબતોમાં સહયોગને લઈને સહમતિ જ્ઞાપન પર રેવન્યૂ પ્રમુખોએ હસ્તાક્ષર કર્યા. સહયોગના નક્કી કરાયેલા ક્ષેત્રોમાં આંતરરાષ્ટ્રીય મંચો પર સમન્વય, ક્ષમતા સર્જન, અનુભવ વહેચવા અને નિયમિત સંવાદનો સમાવેશ થાય છે.
J.Khunt/GP
(Visitor Counter : 109
પ્રધાનમંત્રીનું કાર્યાલય
નવા ભારત માટેનું બજેટ દેશમાં આશા અને ઉત્સાહ વધારશેઃ પ્રધાનમંત્રી
બજેટ ગરીબોને સક્ષમ બનાવશે, ખેડૂતોને પ્રોત્સાહન આપશે અને આર્થિક વૃદ્ધિને વેગ આપશેઃ પ્રધાનમંત્રી
12 કરોડ ખેડૂતો અને તેમનાં પરિવારો, 3 કરોડ મધ્યમ વર્ગ કરદાતાઓને સીધો લાભ મળશેઃ પ્રધાનમંત્રી
5 એકરથી ઓછી જમીન ધરાવતાં ખેડૂતોને પ્રધાનમંત્રી કિસાન નિધિથી મોટી મદદ મળશે
પ્રધાનમંત્રી શ્રમ યોગી માનધન યોજનાથી અસંગઠિત ક્ષેત્રનાં હિતોનું વધારે રક્ષણ થશે
પ્રધાનમંત્રી નરેન્દ્ર મોદીએ બજેટની પ્રશંસા કરીને ન્યૂ ઇન્ડિયા માટેનું બજેટ ગણાવ્યું હતું જે દેશમાં આશા અને ઉત્સાહનો સંચાર કરશે.
વર્ષ 2019-20 માટે વચગાળાનું બજેટ પ્રસ્તુત થયા પછી શ્રેણીબદ્ધ ટ્વીટ અને નિવેદનમાં પ્રધાનમંત્રીએ જણાવ્યું હતું કે, 12 કરોડથી વધારે ખેડૂતો અને એમનાં પરિવારો, 3 કરોડથી વધારે મધ્યમ વર્ગનાં કરદાતા વ્યાવસાયિકો અને તેમનાં પરિવારો તથા 30થી 40 કરોડ શ્રમિકોને લાભ થશે, જે માટે નવા ભારત માટેનું બજેટ જવાબદાર છે.
પ્રધાનમંત્રીએ જણાવ્યું હતું કે, એનડીએ સરકારની વિકાસલક્ષી પહેલોએ કેટલાંય લોકોના જીવનને સ્પર્શ કર્યો છે, જે ખેડૂતોનાં કલ્યાણથી મધ્યમ વર્ગ, કરમુક્તિની મર્યાદામાં વધારાથી લઈને માળખાગત સુવિધા માટેની, ઉત્પાદન ક્ષેત્રથી એમએસએમઇ ક્ષેત્રને પ્રોત્સાહન માટેની, હાઉસિંગથી હેલ્થકેર ક્ષેત્રને વધારે સુલભ બનાવવા માટેની દરખાસ્તોમાં જણાઈ આવે છે. ધરાવે છે.
તેમણે ખુશી વ્યક્ત કરી હતી કે, વધુ લોકો ગરીબીનાં દુષ્ચક્રમાંથી બહાર આવ્યાં છે એ સારી વાત છે. આપણો નવમધ્યમ વર્ગ વધી રહ્યો છે અને તેમનાં સ્વપ્નો અને આકાંક્ષાઓમાં પણ વધારો થયો છે. પ્રધાનમંત્રીએ કરવેરામાં રાહત માટે મધ્યમ વર્ગને અભિનંદન આપ્યાં હતાં અને કહ્યું હતું કે, હું દેશનાં વિકાસ માટે મહત્ત્વપૂર્ણ પ્રદાન કરવા બદલ મધ્યમ વર્ગને સલામ કરું છું.
બજેટમાં ખેડૂતોનાં હિત માટેની પહેલો વિશે તેમણે જણાવ્યું હતું કે, છેલ્લાં સાડાં ચાર વર્ષ દરમિયાન ઘણી પહેલો ખેડૂતો માટે હાથ ધરવામાં આવી છે, પણ કમનસીબે આ યોજનાઓનાં કવચ હેઠળ ઘણાં ખેડૂતો ક્યારેય આવ્યાં નથી. તેમણે જણાવ્યું હતું કે, પ્રધાનમંત્રી કિસાન નિધિ ખેડૂતોનાં કલ્યાણ માટે ઐતિહાસિક પગલું છે, જે 5 એકરથી ઓછી જમીન ધરાવતાં ખેડૂતોને મદદરૂપ થશે. પ્રધાનમંત્રીએ ઉમેર્યું હતું કે, પશુપાલન ક્ષેત્ર, મત્સ્યપાલન ક્ષેત્રનું નવા ભારત માટેનાં બજેટમાં ધ્યાન રાખવામાં આવ્યું છે.
અસંગઠિત ક્ષેત્રનાં કામદારોનાં હિતોનું રક્ષણ કરવાનાં મહત્ત્વ પર ભાર મૂકીને તેમણે કહ્યું હતું કે, પ્રધાનમંત્રી શ્રમ યોગી માનધન યોજનાથી એમને મોટી મદદ મળશે. આ ક્ષેત્રનાં કામદારોનાં હિતોનું રક્ષણ કરવાની વધારે જરૂર હતી અને નવા ભારત માટેનાં બજેટમાં આ કામગીરી કરવામાં આવી છે. પ્રધાનમંત્રીએ ઉમેર્યું હતું કે, આયુષ્માન ભારત યોજના અને સામાજિક સુરક્ષા યોજનાઓ આ લોકોનાં જીવનમાં સકારાત્મક પરિવર્તન લાવશે.
પ્રધાનમંત્રીએ પોતાની વાતનાં સમાપનમાં જણાવ્યું હતું , વિકાસનાં લાભ સમાજનાં તમામ વર્ગોને મળે એવું બજેટમાં સુનિશ્ચિત કરવામાં આવ્યું છે. તેમણે કહ્યું હતું કે, “બજેટ ગરીબોને સક્ષમ બનાવશે, ખેડૂતોને પ્રોત્સાહન આપશે અને આર્થિક વૃદ્ધિને વેગ આપશે.”
NP/J.Khunt/GP/RP
(Visitor Counter : 257
પ્રધાનમંત્રીનું કાર્યાલય
‘મરૂસ્થળીકરણ, જમીનની અવનતિ અને દુકાળ અંગે સંયુક્ત રાષ્ટ્રોના ઉચ્ચ સ્તરીય સંવાદ’માં પ્રધાનમંત્રીનું મહત્વનું સંબોધન
એક્સલન્સી, સામાન્ય સભાના પ્રમુખ
એક્સલન્સીઝ, મહિલાઓ અને સદગૃહસ્થો
નમસ્તે
આ ઉચ્ચ સ્તરીય સંવાદ આયોજિત કરવા બદલ હું સામાન્ય સભાના પ્રમુખનો આભાર માનું છું.
તમામ જીવો અને આજીવિકાઓ માટે ભૂમિ એ મૂળભૂત નિર્માણ એકમ કે શિલા છે. અને આપણે બધાં સમજીએ છીએ કે જીવનનું જાળું એક આંતરિક રીતે જોડાયેલી પ્રણાલિ તરીકે કાર્ય કરે છે. દુ:ખની વાત એ છે કે જમીનની અવનતિ આજે બે તૃતિયાંશ વિશ્વને અસર કરે છે. જો એને અટકાવવામાં નહીં આવે તો એ આપણા સમાજો, અર્થતંત્રો, ખાદ્ય સલામતી, આરોગ્ય, સલામતી અને જીવનની ગુણવત્તાના પાયાને જ કોરી ખાશે. એટલે, આપણે જમીન અને એના સંસાધનો પરના ભયાનક દબાણને ઘટાડવું જ પડશે. સ્પષ્ટ રીતે, આપણી સમક્ષ ઘણું બધું કાર્ય પડેલું છે. પરંતુ આપણે એ કરી શકીએ છીએ. આપણે એ ભેગા મળીને કરી શકીએ છીએ.
શ્રીમાન પ્રમુખ,
ભારતમાં, અમે ભૂમિને હંમેશા મહત્વ આપ્યું છે અને પવિત્ર ધરતીને અમે અમારી માતા ગણીએ છીએ. જમીનની અવનતિના મુદ્દાઓ આંતરરાષ્ટ્રીય મંચો પર ઉજાગર કરવામાં ભારતે આગેવાની લીધી છે. 2019ના દિલ્હી જાહેરનામામાં જમીન પર વધુ સારો પ્રવેશ અને ફરજોનો અનુરોધ કરાયો હતો અને જાતિ-સંવેદનશીલ સર્વાંગી પરિવર્તનશીલ પરિયોજનાઓ પર ભાર મૂકવામાં આવ્યો હતો. આનાથી સંયુક્ત વન ક્ષેત્ર વધીને દેશના કુલ ક્ષેત્રના લગભગ ચોથા ભાગનું થયું છે.
અમે જમીન અવનતિ તટસ્થતાની અમારી રાષ્ટ્રીય પ્રતિબદ્ધતાના માર્ગે છીએ. અમે 2030 સુધીમાં 26 મિલિયન હૅક્ટર્સ અવનતિ પામેલી જમીનોના પુન:સ્થાપન પ્રતિ પણ કાર્ય કરી રહ્યા છીએ. આ 2.5 થી 3 અબજ ટન કાર્બન ડાયોક્સાઇડના સમકક્ષ વધારાનું કાર્બન ઘટાડવાનું હાંસલ કરવાની ભારતની પ્રતિબદ્ધતામાં યોગદાન આપશે.
અમે માનીએ છીએ કે જમીનનું પુન:સ્થાપન સારી ધરા તંદુરસ્તી, વધારાયેલી જમીનની ફળદ્રુપતા, ખાદ્ય સલામતી અને સુધારેલી આજીવિકાના સદગુણી ચક્રને શરૂ કરી શકે છે. ભારતના ઘણા ભાગોમાં, અમે કેટલાંક નવતર અભિગમ હાથ ધર્યા છે. માત્ર એક ઉદાહરણ આપવા કહું તો, ગુજરાતના કચ્છના રણમાં બન્ની પ્રદેશ એક્દમ વધારે અવનતિવાળી જમીનથી પીડાતો હતો અને બહુ ઓછો વરસાદ પડતો હતો. એ પ્રદેશમાં, ઘાસસ્થળો વિક્સાવીને જમીન પુન:સ્થાપન કરવામાં આવ્યું, એનાથી જમીન અવનતિ તટસ્થતા હાંસલ કરવામાં મદદ મળે છે. પશુ સંવર્ધનને ઉત્તેજન દ્વારા આજીવિકાને અને તે ગોવાળ પ્રવૃત્તિઓને પણ સમર્થન આપે છે. એ જ ભાવનાથી, આપણે સ્વદેશી ટેકનિક્સને ઉત્તેજન આપીને જમીન પુન:સ્થાપન માટે અસરકારક વ્યૂહરચનાઓ ઘડી કાઢવાની જરૂર છે.
શ્રીમાન પ્રમુખ,
વિકસતા વિશ્વને જમીન અવનતિ વિશેષ પડકાર ઊભો કરે છે. દક્ષિણ-દક્ષિણ સહકારની ભાવનામાં, ભારત સાથી વિકસતા દેશોને જમીન પુન:સ્થાપન વ્યૂહરચનાઓ વિક્સાવવામાં મદદ કરી રહ્યું છે. ભારતમાં જમીન અવનતિના મુદ્દાઓ તરફ વૈજ્ઞાનિક અભિગમને ઉત્તેજન આપવા એક સેન્ટર ઑફ એક્સેલન્સની સ્થાપના થઈ રહી છે.
શ્રીમાન પ્રમુખ,
માનવીય પ્રવૃત્તિઓના કારણે ભૂમિને થયેલા નુક્સાનને પલટાવવાની માનવજાતની સામૂહિક જવાબદારી છે. આપણી ભાવિ પેઢીઓ માટે તંદુરસ્ત ધરા છોડી જવાની આપણી પવિત્ર ફરજ છે. એમના ખાતર અને આપણા માટે,હું આ ઉચ્ચ સ્તરીય સંવાદમાં ફળદ્રુપ મસલતો માટે મારી શુભકામનાઓ પાઠવું છું.
આભાર,
ખૂબ ખૂબ આભાર.
SD/GP/Jd
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
પેરા-શટલર માનસી જોશીએ દિલ્હીનાં રાષ્ટ્રીય યુદ્ધ સ્મારક ખાતે ગલવાન ખીણના શહીદ નાયકોને શ્રદ્ધાંજલિ અર્પી, કહ્યું કે "જ્યારે પણ હું દેશનું પ્રતિનિધિત્વ કરીશ ત્યારે ભારતીય સશસ્ત્ર દળોનાં બલિદાનને યાદ રાખીશ"
ભારતની અગ્રણી પેરા શટલર અને 2019ની વર્લ્ડ પેરા-બેડમિન્ટન ચેમ્પિયન માનસી જોશીએ તાજેતરમાં રાષ્ટ્રીય રાજધાનીની તેમની ટૂંકી મુલાકાત દરમિયાન દિલ્હીનાં રાષ્ટ્રીય યુદ્ધ સ્મારકની મુલાકાત લીધી હતી. તાજેતરમાં મહિલા સિંગલ્સ SL3 કેટેગરીમાં BWF પેરા-બેડમિન્ટન રેન્કિંગમાં વિશ્વ નંબર 1 બન્યાં છે એવાં માનસી, 2019માં ઉદ્ઘાટન થયું ત્યારથી રાષ્ટ્રીય સ્મારકની મુલાકાત લેવા અને દેશના શહીદોને શ્રદ્ધાંજલિ આપવા માગતાં હતાં.
“2019થી હું રાષ્ટ્રીય યુદ્ધ સ્મારકની મુલાકાત લેવા અને આપણા દેશની સુરક્ષામાં પોતાનો જીવ ગુમાવનાર અને સર્વોચ્ચ બલિદાન આપનારાં લોકોને મારો આદર આપવા માગતી હતી. આજે આખરે મને તક મળી અને આ સ્થળની મુલાકાત લેવાનું મને ખરેખર સન્માન મળ્યું” એમ માનસીએ કહ્યું હતું.
આ મુલાકાત દરમિયાન, માનસીએ 2020ની ગલવાન ખીણ હિંસા દરમિયાન જીવ ગુમાવનારા બહાદુર સૈનિકોને શ્રદ્ધાંજલિ આપી, જેમાં સ્વ. કર્નલ સંતોષ બાબુનો સમાવેશ થાય છે, જેમને તેમની બહાદુરી માટે ભારતના બીજા-સૌથી ઉચ્ચ લશ્કરી સન્માન, મહાવીર ચક્રથી નવાજવામાં આવ્યા હતા.
માનસીએ રાષ્ટ્રીય યુદ્ધ સ્મારકનાં વીરતા ચક્રની પણ મુલાકાત લીધી હતી, જેમાં ભારતીય સેના, વાયુ સેના અને નૌકા દળ દ્વારા લડવામાં આવેલી પ્રખ્યાત લડાઈઓ- લોંગેવાલાનું યુદ્ધ, ગંગાસાગરનું યુદ્ધ, તિથવાલનું યુદ્ધ, રેઝાંગલા, ઓપરેશન મેઘદૂત અને ઓપરેશન ટ્રાઇડેન્ટને દર્શાવતાં છ કાંસ્ય ભીંતચિત્રોનો સમાવેશ થાય છે.
આ 6 ભીષણ લડાઈઓ વિશેની વાર્તાઓએ માનસીને ભાવુક બનાવી દીધાં હતાં અને તેમણે કહ્યું કે હવે જ્યારે પણ તેઓ દેશનું પ્રતિનિધિત્વ કરશે ત્યારે તે તેને પોતાની સાથે લઈ જશે.
“હું ઈચ્છું છું કે એક બાળક બાળક તરીકે વધુ જાણતી હોત અને વધુ માહિતી  હોત. જો મારી પાસે મારાં બાળપણમાં જ આ બધી માહિતી હોત, તો મને લાગે છે કે મેં આપણા સશસ્ત્ર દળો પ્રત્યે વધુ સમજણ અને આદર કેળવ્યો હોત. પરંતુ તે ક્યારેય મોડું હોતું નથી.”
તેમણે એ પછી ઉમેર્યું હતું કે "અમે જ્યારે દેશની બહાર જઈએ છીએ ત્યારે અમે ત્રિરંગો ધારણ કરીએ છીએ, પરંતુ આપણામાંથી કોઈ આ કરી શકતું નથી . હવેથી હું જ્યારે હું દેશનું પ્રતિનિધિત્વ કરીશ, ત્યારે હું આ તમામ સૈનિકોનાં બલિદાનોને મારા મનની પાછળ મારી સાથે રાખીશ અને આ હંમેશા યાદ રાખીશ.”
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
મંત્રીમંડળ
મંત્રીમંડળે પંદરમાં નાણાં પંચની મુદ્દત અને કામગીરી વધારવા તથા બે રિપોર્ટ રજૂ કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે 15માં નાણાકીય પંચનો પ્રથમ રિપોર્ટ, પ્રથમ નાણાકીય વર્ષ 2020-21 માટે જમા કરવાની તથા નાણાકીય વર્ષ 2021-22 થી 2025-26 સુધીનાં અંતિમ રિપોર્ટ રજૂ કરવા પંચના સમયગાળાને 30 ઓક્ટોબર, 2020 સુધી લંબાવવા માટે મંજૂરી આપી હતી.
પંચનો કાર્યકાળ લંબાવવાથી વર્ષ 2020થી વર્ષ 2026નાં ગાળા માટે તેની ભલામણોને અંતિમ ઓપ આપવા, સુધારા અને નવી વાસ્તવિકતાઓની દૃષ્ટિએ નાણાકીય ધારણાઓ માટે વિવિધ તુલનાત્મક અંદાજો ચકાસવા માટે સક્ષમ બનશે.
આચારસંહિતા દ્વારા લાગુ નિયંત્રણને કારણે પંચે તાજેતરમાં રાજ્યોની એની મુલાકાત પૂર્ણ કરી હતી. આ મુલાકાતોમાં રાજ્યોની જરૂરિયાતોની વિગતવાર આકારણી કરવામાં આવી છે.
પંચની કામગીરી માટે સંદર્ભની શરતો વિવિધ પ્રકારની છે. પંચની આકારણીની અસરોની વિગતવાર તપાસ કરવા તથા તેને રાજ્ય સરકારો અને કેન્દ્ર સરકારોની જરૂરિયાતો સાથે સુસંગત કરવા વધારે સમયની જરૂર પડશે.
પંચની ભલામણો લાગુ થાય છે એ સમયગાળામાં સૂચિત વધારો કરવાથી રાજ્ય સરકારો અને કેન્દ્ર સરકારોને મધ્યમ ગાળા માટે સંસાધનોનું આયોજન કરવામાં મદદ મળશે. 1 એપ્રિલ, 2021થી આગળ પંચ માટે પાંચ વર્ષનો ગાળો ઉપલબ્ધ કરાવવાથી રાજ્ય અને કેન્દ્ર એમ બંને સરકારોને મધ્યમથી લાંબા ગાળા માટે નાણાકીય પરિપ્રેક્ષ્યમાં યોજનાઓ બનાવવામાં તથા મધ્યમ ગાળા માટે મૂલ્યાંકન અને સુધારો-વધારો કરવા પર્યાપ્ત સમય મળશે. એવું અનુમાન છે કે, ચાલુ નાણાકીય વર્ષથી શરૂ કરેલા આર્થિક સુધારા સાથે સંબંધિત આંકડા નાણાકીય વર્ષ 2020-21ના પ્રથમ ત્રિમાસિક ગાળાના અંત સુધીમાં જાહેર થશે.
DK/DS/GP/RP
(Visitor Counter : 138
માર્ગ પરિવહન અને રાજમાર્ગ મંત્રાલય
આઇબીએમએસ હેઠળ 1.7 લાખ પુલોનો સમાવેશ
શ્રી માંડવિયાએ જણાવ્યું કે, આ પુલોની સ્થિતિ દર વર્ષે ચોમાસા પૂર્વે અને ચોમાસા પછી ચકાસવામાં આવશે
નવી દિલ્હી, 01-01-2019
રાજ્ય કક્ષાનાં કેન્દ્રીય માર્ગ પરિવહન અને રાજમાર્ગ, જહાજ અને રસાયણ તેમજ ખાતર મંત્રી શ્રી મનસુખ માંડવિયાએ કહ્યું છે કે, ઇન્ડિયન બ્રીજ મેનેજમેન્ટ સિસ્ટમ  હેઠળ 1,72,517 પુલો/માળખાને સમાવવાનું કામ ચાલી રહ્યું છે. આ માળખા 1,34,229 કલ્વર્ટ, 32,806 નાનાં પુલો, 3,647 મોટા અને 1,835 વધારે લાંબા પુલો સામેલ છે. અગાઉ રાષ્ટ્રીય રાજમાર્ગનાં નેટવર્કમાં આ માળખાઓ પર ઉચિત ડેટા ઉપલબ્ધ નહોતો.
ડેટાને ડિજિટલ સ્વરૂપમાં વિકસાવવા, રાષ્ટ્રીય રાજમાર્ગો પર પુલો અને અન્ય માળખાઓની સંખ્યા ઓળખવા, પુલો/માળખાની સ્થિતિનો સર્વે હાથ ધરવા અને જરૂરીયાતોની સૂચિ માટે તેમજ તાત્કાલિક ધ્યાન આપવા જેવા પુલોને ઓળખવા અને રિપેર, પુનર્વસન પુનર્નિર્માણ/નવનિર્માણ વગેરે જેવા સુધારાલક્ષી પગલાં લેવા માટે સંબંધિત સંસ્થાને જાગૃત કરવા માટે આઇબીએમએસ સિસ્ટમનું નિર્માણ કરવામાં આવ્યું છે.
મંત્રીએ કહ્યું હતું કે, પુલો/માળખાની સ્થિતિનો ડેટા મોબાઇલ બ્રિજ ઇન્સ્પેક્શન યુનિટ નો ઉપયોગ કરીને 3 વર્ષનાં ગાળા માટે ‘ચોમાસા-પૂર્વે’ અને ‘ચોમાસા-પછીનાં’ ગાળા દરમિયાન વર્ષમાં બે વાર મેળવવામાં આવશે. આ કામગીરી માટે 11 કન્સલ્ટન્સી કંપનીઓની નિમણૂક કરવામાં આવી છે. કન્સલ્ટન્ટ દ્વારા કન્ડિશન સર્વે રિપોર્ટ અને ભલામણો સુપરત કરવામાં આવે છે, જેનો ઉપયોગ રાષ્ટ્રીય રાજમાર્ગો પર ઓવર-ડાઇમેન્શન અને ઓવરવેઇટ વાહનો  કન્સાઇન્મેન્ટની અવરજવર માટે મંજૂરી આપવા ઇનપુટ તરીકે થશે, જે મંત્રાલય દ્વારા ઓનલાઇન આપવામાં આવે છે તેમજ મિલકતોનાં ભવિષ્યનાં વ્યવસ્થાપન/રિપેર/પુનર્વસનમાં મદદરૂપ થાય છે.
મંત્રીની વીડિયો બાઇટ માટે અહીં ક્લીક કરો
https://youtu.be/z2w-qhis2NE
NP/J.Khunt/GP
(Visitor Counter : 186
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 124.96 કરોડ લોકોને રસી આપવામાં આવી
- સાજા થવાનો દર હાલમાં 98.35% નોંધાયો
- છેલ્લા 24 કલાકમાં 8,548 દર્દીઓ સાજા થયા, કુલ વધીને 3,40,37,054 દર્દીઓ સાજા થયા
- છેલ્લા 24 કલાકમાં ભારતમાં 9,765 નવા કેસ નોંધાયા
- ભારતમાં સક્રિય કેસનું ભારણ તાજેતરમાં 99,763
- સક્રિય કેસ કુલ કેસનાં 1% કરતા ઓછા છે, હાલમાં 0.29% છે, માર્ચ 2020 પછી સૌથી ઓછા
- દૈનિક પોઝિટિવીટી દર 0.89% પહોંચ્યો, છેલ્લા 59 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 18 દિવસથી 1% કરતા ઓછો થઈ ગયો છે, હાલમાં 0.85% છે
- કુલ 64.35 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 194.09 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 40,370 થયું
સક્રિય કેસનું ભારણ હાલમાં 0.09% છે
સાજા થવાનો દર હાલમાં 98.69% નોંધાયો
છેલ્લા 24 કલાકમાં 4,216 દર્દીઓ સાજા થયા, કુલ વધીને 4,26,48,308 દર્દીઓ સાજા થયા
છેલ્લા 24 કલાકમાં ભારતમાં 8,329 નવા કેસ નોંધાયા
દૈનિક પોઝિટિવીટી દર 2.41% પહોંચ્યો
સાપ્તાહિક પોઝિટિવીટી દર હાલમાં 1.75% છે
કુલ 85.45 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,44,994 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
કૃષિ મંત્રાલય
કૃષિ મંત્રીએ લૉકડાઉન દરમ્યાન ખેતીની પ્રવૃત્તિઓ આસાન બનાવવાનું કામકાજ ચાલુ રહે તે અંગેના ઉપાયો બાબતે વિચાર-વિમર્શ કર્યો
સરકારે ટ્રેક્ટર, ટિલ્લર, હાર્વેસ્ટર અને 51 ખેતીના યંત્રોના નમૂનાઓનું પરિક્ષણ તથા તેની સ્વીકૃતિ અંગેનો નિર્ણય વર્ષના અંત સુધી મુલત્વી રાખ્યો છે, બિયારણનાં વિતરકોના લાયસન્સની માન્યતા તથા આયાતો સ્વીકારવાની બાબત સપ્ટેમ્બર, 2020 સુધી વધારવા ઉપરાંત 30 જૂનના રોજ પૂરા થતી સંગ્રહ એકમો અને પ્રોસેસીંગ એકમો તેમજ ટ્રીટમેન્ટ એકમોની માન્યતાને પણ એક વર્ષ માટે વધારી આપવામાં આવી છે.
શ્રી નરેન્દ્ર સિંહ તોમરે ખેત પેદાશોના પરિવહનને આસાન બનાવવા માટે કિસાન રથ મોબાઈલ એપનો પણ શુભ આરંભ કર્યો.
કેન્દ્રીય ખેતી અને ખેડૂત કલ્યાણ મંત્રાલયના મંત્રી શ્રી નરેન્દ્ર સિંહ તોમર તથા રાજ્યકક્ષાના મંત્રી શ્રી પુરૂષોત્તમ રૂપાલા અને શ્રી કૈલાસ ચૌધરીએ વરિષ્ઠ અધિકારીઓ સાથે મળીને હાલના મુશ્કેલ સમયમાં ખેડૂતોનું કામકાજ કઈ રીતે ચાલુ રાખી શકાય અને ખેત પેદાશોનું અવરોધ વગર પરિવહન થાય તેની ખાત્રી રાખવા માટે ખેતી, સહકાર અને ખેડૂત કલ્યાણ વિભાગ દ્વારા હાથ ધરવામાં આવેલા પગલાં અંગે ચર્ચા કરી હતી. આ બેઠકમાં નીચે મુજબના નિર્ણયો લેવામાં આવ્યા હતાઃ
- લૉકડાઉનના ગાળા દરમ્યાન બિયારણ ક્ષેત્રને સુવિધાઓ પૂરી પાડવાની કામગીરી અંગે સરકાર બિયારણના વિતરકોની માન્યતા લંબાવવા બાબતે સંમત થઈ છે અને તા.30-09-2020ના રોજ પૂરી થતી આ માન્યતા લંબાવવામાં આવશે.
- આયાત કરનાર સમુદાય તરફથી બિયારણ/ વૃક્ષારોપણની સામગ્રી અંગે વિચાર કર્યા પછી આયાતની જરૂરિયાતો માન્ય રાખીને તેને સપ્ટેમ્બર 2020 સુધી લંબાવવાનો નિર્ણય કરવામાં આવ્યો છે.
- ક્વોરેન્ટાઈનની વ્યવસ્થા હેઠળ તમામ પેક-હાઉસ  તથા પ્રોસેસ એકમો તેમજ ટ્રીટમેન્ટ એકમોની માન્યતા કોઈપણ પ્રકારની મુદત નક્કી કર્યા વગર એક સામાન્ય પ્રક્રિયા તરીકે એક વર્ષ માટે લંબાવવાનો નિર્ણય કરવામાં આવ્યો છે. આ માન્યતા તા.30 જૂન, 2020ના રોજ પૂરી થતી હતી. આ નિર્ણયનો ઉદ્દેશ ખેત ઉત્પાદનોની આયાત આસાન બનાવવાનો છે.
આ ઉપરાંત કૃષિ વિભાગે લૉકડાઉનના ગાળા દરમ્યાન પ્રાદેશિક સ્તરે ખેડૂત અને ખેડૂતોની કામગીરી આસાન બનાવવા માટે અન્ય કદમ પણ ઉઠાવ્યા છે. તેની વર્તમાન સ્થિતિનો ઉલ્લેખ નીચે કરવામાં આવ્યો છેઃ
કૃષિમંત્રી શ્રી નરેન્દ્રસિંહ તોમરે અનાજ , ફળ તથા શાકભાજીઓ, તેલિબીયાં, મસાલા, ફાયબર પેદાશો, ફૂલ, માંસ, મોટા અને નાના ઉત્પાદનો, નાળિયેર વગેરે જેવી ખેત પેદાશાના પરિવહન માટે સાચા માધ્યમો ઓળખવાનું આસાન બને તે માટે તેમણે આજે ખેડૂતો અને વેપારીઓ માટે “કિસાન રથ” એપ્લિકેશનનો શુભારંભ કર્યો છે.
રેલવેએ ઝડપી ગતિ દાખવીને આવશ્યક ચીજવસ્તુઓના પૂરવઠા માટે 567 સ્પેશ્યલ  ટ્રેન ચલાવવા માટે 65 રૂટ રજૂ કર્યાહતા. આ ટ્રેનો મારફતે અત્યાર સુધીમાં સમગ્ર દેશમાંથી 20563 ટન માલ સામાનની હેરફેર કરવામાં આવી છે.
લૉકડાઉનના ગાળા દરમ્યાન તા. 24 -03-2020 સુધીમાં પ્રધાન મંત્રી કિસાન સન્માન નિધિ  યોજના હેઠળ આશરે 9.78 કરોડ કિસાન પરિવારોને લાભ પહોંચાડવામાં આવ્યો છે અને અત્યાર સુધીમાં 17551 કરોડ રૂપિયાની રકમ ફાળવી દેવામાં આવી છે.
પ્રધાન મંત્રી ગરીબ કલ્યાણ યોજના  હેઠળ રાજ્યો અને કેન્દ્ર શાસિત પ્રદેશોને આશરે 88,234 મે. ટન દાળનો પુરવઠો આપવામાં આવ્યો છે.
GP/DS
(Visitor Counter : 217